Folkest – international folk music festival | dal 5 al 23 Avost 2021
Anunziadis les datis de cuarantetreesime edizion dal Folkest, dal 5 al 23 di Avost 2021 in Friûl Vignesie Julie, Venit e Istrie.
Un program che, ancje se in vie di definizion, si preanunzie siôr di apontaments.
Selezionâts invezit i sîs finaliscj dal Premi Alberto Cesa 2021, che si mostraran a Spilimberc durant les seradis che e sieraran il Festival.
Presentât ancje il manifest uficiâl di cheste edizion, realizât in colaborazion cun Ayala Ibragimova, zovine artiste di origjinis cosacchis.
L’ilustrazion e je stade realizade doprant une tecniche miscliçade di acuarel e dissen digjitâl.
Il premi Alberto Cesa
Di pôc conclududis les selezions, tignudis chest an online, dal Premi Alberto Cesa, le competizion dedicade ai grups di talent de world music.
Sîs i grups a passâ les selezions chest an, e che e parteciparan a le fase finâl a Folkest 2021, decidûts de Zurie, componude di John Vignola (RAI Radio 1), Maurizio Bettelli (musicist e autôr), Claudia Brugnetta (regjiste Rai), Lucia Campana (Premi Città di Loano), Alessandro D’Alessandro (musicist), Remo Degiovanni (musicist), Elena Ledda (musiciste e diretore artistiche dal Premi Andrea Parodi), Felice Liperi (gjiornalist di La Repubblica), Elisabetta Malantrucco (RAI Radio 1), Alessandro Nobis (gjiornaliste di FolkBulletin), Duccio Pasqua (RAI Radio 1), Jacopo Tomatis (gjiornalist dal “Giornale della Musica) e Silvio Trotta (musicist).
fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn